**“To be seen is to belong and belonging is the foundation of our community”**

**ADFENT 2**

Cannwyll 2il-Ioan Fedyddiwr, cefnder yr Iesu, ei waith ef oedd i baratoi’r bobl ar gyfer dyfodiad yr Iesu. Bu’n bedyddio’r bobl yn yr Afon Iorddonen. (Luc 3:1-6, Mathew 3:1-11 Stori 249 Beibl365, Beibl Bach 316-320)

Mathew 3:1-11

Yr adeg yna dechreuodd Ioan Fedyddiwr bregethu yn anialwch Jwdea. 

2 Dyma'r neges oedd ganddo, “Trowch gefn ar bechod, achos mae'r Un nefol yn dod i deyrnasu.” 

3 Dyma pwy oedd y proffwyd Eseia wedi sôn amdano:

“Llais yn gweiddi'n uchel yn yr anialwch, ‘Paratowch y ffordd i'r Arglwydd ddod!

Gwnewch y llwybrau'n syth iddo!’

4 Roedd dillad Ioan wedi'u gwneud o flew camel gyda belt lledr am ei ganol, a'i fwyd oedd locustiaid a mêl gwyllt.

5 Roedd pobl o Jerwsalem a phobman arall yn Jwdea a dyffryn Iorddonen yn heidio allan ato. 

6 Pan oedden nhw'n cyfaddef eu pechodau roedd yn eu bedyddio nhw yn afon Iorddonen.

7 Dyma rai o'r Phariseaid a'r Sadwceaid yn dod i gael eu bedyddio ganddo. Pan welodd Ioan nhw, dwedodd yn blaen wrthyn nhw: “Dych chi fel nythaid o nadroedd! Pwy sydd wedi'ch rhybuddio chi i ddianc rhag y gosb sy'n mynd i ddod? 

8 Rhaid i chi ddangos yn y ffordd dych chi'n byw eich bod chi wedi newid go iawn. 

9 A pheidiwch meddwl eich bod chi'n saff drwy ddweud ‘Abraham ydy'n tad ni.’ Gallai Duw droi'r cerrig yma sydd ar lawr yn blant i Abraham!

10 Mae bwyell barn Duw yn barod i dorri'r gwreiddiau i ffwrdd! Bydd pob coeden sydd heb ffrwyth da yn tyfu arni yn cael ei thorri i lawr a'i thaflu i'r tân!

11 “Dŵr dw i'n ei ddefnyddio i'ch bedyddio chi, fel arwydd eich bod chi'n troi at Dduw. Ond ar fy ôl i mae un llawer mwy grymus na fi yn dod – fyddwn i ddim digon da i fod yn gaethwas iddo hyd yn oed, i gario ei sandalau. Bydd hwnnw yn eich bedyddio chi gyda'r Ysbryd Glân a gyda thân. 

Luc 3:1-6

1-2 Flynyddoedd yn ddiweddarach, tra oedd yn byw yn yr anialwch, cafodd Ioan, mab Sachareias, neges gan Dduw. Erbyn hynny roedd Tiberiws Cesar wedi bod yn teyrnasu ers pymtheng mlynedd; Pontius Peilat oedd llywodraethwr Jwdea, Herod  yn is-lywodraethwr ar Galilea, ei frawd Philip ar Itwrea a Trachonitis, a Lysanias ar Abilene; ac roedd Annas a Caiaffas yn archoffeiriaid.

3 Teithiodd Ioan drwy'r ardal o gwmpas afon Iorddonen, yn cyhoeddi bod rhaid i bobl gael eu bedyddio, fel arwydd eu bod nhw'n troi cefn ar eu pechodau ac yn derbyn maddeuant gan Dduw.

4 Roedd yn union fel mae'n dweud yn llyfr y proffwyd Eseia:

“Llais yn gweiddi'n uchel yn yr anialwch,

‘Paratowch y ffordd i'r Arglwydd ddod!

Gwnewch y llwybrau'n syth iddo!

5 Bydd pob dyffryn yn cael ei lenwi,

pob mynydd a bryn yn cael ei lefelu.

Bydd y ffyrdd troellog yn cael eu gwneud yn syth,

a'r lonydd anwastad yn cael eu gwneud yn llyfn.

6 Bydd y ddynoliaeth gyfan yn gweld Duw yn achub.’”

Mae’r ail gannwyll a’r ail gyfnod o adfent yn ein cyfeirio at Ioan Fedyddiwr yn paratoi y ffordd i’r Iesu. Mae’n sôn am ei ffydd yn yr Iesu yn cyrraedd fel Iachawdwr i arwain ac i newid y bobl er gwell. Y fydd y byddai yn edrych ar bob un ohonom yn gyfartal ac yn rhoi cyfeiriad a lloches i ni yn ei gariad.

Mae llawer o sôn am gydraddoldeb a hawliau yn ein byd ni heddiw, ac i ni mewn ysgolion mae’r hawliau sydd wedi eu gosod yng Nghonfensiwn y Cenhedloedd Unedig ar Hawliau’r Plentyn CCUHP yn holl bwysig. Dywed Erthygl 22 (ffoaduriaid)

Os yw plentyn yn ffoadur mae’n rhaid i’r Llywodraeth ddarparu gofal a chymorth. Mae gan blant sy’n ffoaduriaid yr un hawliau â phlant a aned yng Nghymru. Mae’n rhaid i’r llywodraeth gynorthwyo i aduno plant sydd wedi eu gwahanu oddi wrth eu rhieni.

Yn ystod yr amser yma o’r flwyddyn pan rydym yn edrych mlaen i weld ein teulu a’n ffrindiau, ac yn enwedig eleni, wrth i ni gyd gael ein gwahanu oddi wrth ein anwyliaid mae dod â phawb ynghyd yn holl bwysig.

Gweddiwn

O! Dduw, Diolch i Ti am neges Ioan Fedyddiwr yn galw ar bobl y byd i baratoi a derbyn y Brenin Iesu, yn dangos ei ffydd am ddyfodiad a gwaith yr Iesu. Diolch i Ti am y cyfle i baratoi ein meddwl a’n calon i glywed neges y Nadolig o’r newydd. Helpa ni i sylweddoli fod Iesu wedi dod i’r byd yn faban bach, yn un ohonom ni, a hynny er mwyn marw drosom ar y groes. Gad i ni y Nadolig hwn glywed ei lais yn galw arnom i’w ddilyn Ef bob dydd o’n bywydau. Helpa ni i garu’n gilydd yn fwy, fel y mae Ef wedi ein caru ni trwy roi ei fywyd er ein mwyn. Amen

2nd candle-John the Baptist, Jesus’ cousin, whose work was to prepare the way for Jesus’ arrival. He baptised the people in the river Jordan and shared his faith with the people.

(Luc 3:1-6, Mathew 3:1-11, Bible 365 story 249, Beibl Bach 316-320)

The second candle and second week of advent refers to the work of John the Baptist who prepared the way for Jesus’ coming. It shows John’s faith that Jesus would arrive as a Saviour who would lead and change people for the better. His faith that Jesus would see all of us as equal and would give us sanctuary and direction within his love for us.

We hear a lot about equality and our rights in the world today. In our schools the rights within the United Nations Convention for the Rights of the Child UNCRC are paramount. Article 22 (refugee children) states

* If a child is seeking refuge or has refugee status, governments must provide them with appropriate protection and assistance.
* To help them enjoy all the rights in the Convention, governments must help refugee children who are separated from their parents to be reunited with them.

During this special time of year when we look forward to seeing our family and friends, this year especially as we have all been separated from our loved ones, bringing everyone together holds a special resonance and urgency.

Let us pray

Thank you, God for the message shared by John the Baptist, calling on the people of the world to prepare and welcome our Lord Jesus, for his faith in the certainty of Jesus’ coming and in his mission. Thank you for the opportunity for us to prepare our hearts and minds to hear the Christmas message anew. Help us to understand that Jesus came to this world as a baby, one of us, and was prepared to die on the cross for us. Let us hear his voice calling us to follow his guidance every day of our lives. Help us to love one another in the way he loved each and every one of us throughout his life.

Amen